**În lumea palmei mele**

*Sebastian Liviu Ciorba*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pășeai rapid în lumea palmei mele,

Cu tălpi nesigure la răsărit,

Când mă priveai în ochii tăi cerești,

Să te ridic în brațe-mi de iubire.

Cu bucurie cristalină râzi

Cu mâinile întinse către soare,

Prinzând tot orizontul desenat

De mâna mea, să nu te pierzi în zare.

Și umpli suflete ușor aerisite

Puerizând o lume'nțepenită

Prin care treci blajin celestiale gesturi

Oblăduind tristeți perpetuate’n pripă.

Din curiozitate, pură, de copilă

Spre sufletele prinse în clepsidră

Îți abați ocheadele celeste

Ca lumea asta toată să învețe

Despre taina din privire...

Despre cum să mângâi floarea

Sau să guști o pietricică

Să răstorni concepte clare

Și să îți continui calea.

Minuni, învăț cu tine să descopăr

Și razele de soare’mi par iar colorate,

Și fiecare frunză aud cum înverzește

În clipa următoare a poposirii tale.

Îmi ești de la genunchi în jos

și mă privești din stele de iubire,

când mă'ntind să te ridic la piept

iar tu te arunci cu brațele febrile

Râzând cu’ntregul suflet de copil

Când ciufulește-o mâță în grădină.

În palma ta, ușor mă strângi de deget

iar eu... continui să’mi păstrez lumina,

Mulțumesc.